钦定古今图书集成/明伦汇编/氏族典/第413卷 > 杜本
## 钦定古今图书集成/明伦汇编/氏族典/第413卷 > 杜本

按《元史杜本传》：“本字伯原，其先居京兆，后徙清江。本
博学，善属文，江浙行省忽剌木得其所上《救荒策》，大
奇之，力荐于武宗。尝被召至京师。未几，归隐武夷山
中。文宗在江南时闻其名，及即位，以币征之，不起。至
正三年，右丞相脱脱以隐士荐，召为翰林待制，趣之
行，至杭州，称疾固辞。本湛静寡欲，无疾言遽色，与人”
交尢笃于义，平居书册未尝释手。学者称为“清碧先
生。”至正十年卒。